钦定古今图书集成/明伦汇编/官常典/第052卷 > 密
## 钦定古今图书集成/明伦汇编/官常典/第052卷 > 密

《周》同姓有密国。

按《路史》：“密，姬国也。”

恭王四年，王师灭密。

按《国语》：“恭王游于泾上，密康公从。有三女奔之。其母
曰：‘必致之于王。夫兽三为群，人三为众，女三为粲。王
田不取群，公行下众，王御不参一族。夫粲，美之物也。
众以美物归女，而何德以堪之？王犹不堪，况尔小丑。
小丑备物，终必亡’。”康公弗献。一年，王灭密。

〈注〉密国之君，姬姓，在《阴密县》。

按：《竹书纪年》：“恭王四年，王师灭密。”